CELEX: 62017CN0635
Language: el
Date: 2017-11-14 00:00:00
Title: Υπόθεση C-635/17: Αίτηση προδικαστικής αποφάσεως την οποία υπέβαλε το Rechtbank Den Haag, τόπος συνεδριάσεως Haarlem (Κάτω Χώρες) στις 14 Νοεμβρίου 2017 — E. κατά Staatssecretaris van Veiligheid en Justitie

19.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 63/5
            
         Αίτηση προδικαστικής αποφάσεως την οποία υπέβαλε το Rechtbank Den Haag, τόπος συνεδριάσεως Haarlem (Κάτω Χώρες) στις 14 Νοεμβρίου 2017 — E. κατά Staatssecretaris van Veiligheid en Justitie
   (Υπόθεση C-635/17)
   (2018/C 063/08)
   Γλώσσα διαδικασίας: η ολλανδική
   
      Αιτούν δικαστήριο
   
   Rechtbank Den Haag, τόπος συνεδριάσεως Haarlem
   
      Διάδικοι στην υπόθεση της κύριας δίκης
   
   
      Προσφεύγων: E.
   
      Καθού: Staatssecretaris van Veiligheid en Justitie
   
      Προδικαστικά ερωτήματα
   
   
               1)
            
            
               Είναι το Δικαστήριο, λαμβανομένων υπόψη του άρθρου 3, παράγραφος 2, στοιχείο γ', της οδηγίας 2003/86/ΕΚ (1) και της αποφάσεως του Δικαστηρίου της 18ης Οκτωβρίου 2012, Nolan (EU:C:2012:638), αρμόδιο να αποφανθεί επί προδικαστικών ερωτημάτων ολλανδικού δικαστηρίου σχετικών με την ερμηνεία διατάξεων της οδηγίας αυτής σε υπόθεση αφορώσα το δικαίωμα διαμονής μέλους της οικογένειας ατόμου το οποίο απολαύει του καθεστώτος επικουρικής προστασίας, αν στο ολλανδικό δίκαιο η οδηγία αυτή έχει κηρυχθεί ως έχουσα άμεση και άνευ όρων εφαρμογή επί ατόμων που απολαύουν του καθεστώτος επικουρικής προστασίας;
               (βλ. απόφαση περί παραπομπής του Afdeling bestuursrechtspraak van de Raad van State, [δικαστικού σχηματισμού του Raad van State], της 21ης Ιουνίου 2017, ECLI:NL:RVS:2017:1609, πρωτοκολληθείσα στο Δικαστήριο με αριθμό υποθέσεως C-380/17);
            
         
               2)
            
            
               Έχει το άρθρο 11, παράγραφος 2, της οδηγίας 2003/86/EΚ, την έννοια ότι απαγορεύει την απόρριψη αιτήσεως πρόσφυγα για οικογενειακή επανένωση για τον μοναδικό λόγο ότι αυτός δεν προσκομίζει με την αίτησή του επίσημα δικαιολογητικά που να αποδεικνύουν τους οικογενειακούς δεσμούς,
               ή μήπως
               έχει το άρθρο 11, παράγραφος 2, της οδηγίας 2003/86/EΚ την έννοια ότι απαγορεύει μεν την απόρριψη αιτήσεως πρόσφυγα για οικογενειακή επανένωση για τον μοναδικό λόγο ότι απουσιάζουν επίσημα δικαιολογητικά που να αποδεικνύουν τους οικογενειακούς δεσμούς, αλλά μόνον εφόσον αυτός εξήγησε με πειστικό τρόπο για ποιον λόγο δεν προσκόμισε αυτά τα δικαιολογητικά και για ποιον λόγο αδυνατεί επίσης να τα προσκομίσει εκ των υστέρων;
            
         
      (1)  Οδηγία του Συμβουλίου, της 22ας Σεπτεμβρίου 2003, σχετικά με το δικαίωμα οικογενειακής επανένωσης (ΕΕ 2003, L 251, σ. 12).